Oktober 2025

**Massør/wellnessbehandler søges til Munkebjerg Hotel.**

Er du en dygtig uddannet massør med kyndige hænder, der brænder for at give vores gæster en skøn wellness oplevelse i fantastiske omgivelser på Munkebjerg Hotel?

Det er vigtigt, at du udover at være en dygtig behandler, har en god service-forståelse og kan spore dig ind på gæstens ønsker og forventninger til deres behandling.

Vi tilbyder en deltidsstilling under ordnede forhold i behagelige omgivelser med arbejdstider på hverdage fra kl. 11:00-18:00, og lørdage fra kl. 10:00-18:00, og søndage fra 10:00-16:00.

Der skal påregnes weekendarbejde hver anden weekend. Hotellets reception står for tidsreservationerne, så du udelukkende skal fokusere på gæsteoplevelsen.

Arbejdet består i behandling af gæster på ophold, samt let soignering af området, opfyldning af håndklæder m.v. Det er vigtigt, at du taler både dansk og engelsk.

Løn efter aftale (timelønnet), og opstart hurtigst muligt.

Du kan læse mere om vores wellness tilbud på munkebjerghotel.dk/massage-paa-munkebjerg/

Vi glæder os til at høre fra dig med en beskrivelse af din faglige baggrund, hvem du er, og hvad du brænder for. Din ansøgning skal sendes på dansk til vores HR-afdeling på hr@munkebjerg.dk mærket ”Behandler”.

Har du spørgsmål til stillingen, er du meget velkommen til at kontakte Rikke Bachmann på telefon 22645065 eller mail klinikbari@mail.dk.